**U s m e r n e n i e**

**1. Pre rodičov detí, ktoré navštevujú MŠ, ZŠ, ZŠ s MŠ a SŠI:**

**Dotácia na stravu:**

V súvislosti s právnymi úpravami zákona č.544/2010 Z.z. o dotáciách v pôsobnosti MPSVR SR je nutné riešiť termínované úlohy, ktorými sa zabezpečia pre nový školský rok dotácie – t.j. príspevky na „obedy zadarmo“ – na podporu výchovy k stravovacím návykom dieťaťa pre príslušné kategórie detí a žiakov.

V nadväznosti na to, z akého titulu sú deti v MŠ/ZŠ oprávnené na poskytnutie dotácie na stravu, je nutné, aby rodičia detí (fyzická osoba, v ktorej starostlivosti dieťa je)  **čo najskôr predložili doklady potrebné k poskytnutiu dotácií na stravu**:

* potvrdenie, že dieťa žije v domácnosti, ktorej sa poskytuje pomoc v hmotnej núdzi (**dieťa v HN**),
* potvrdenie, že dieťa žije v domácnosti, ktorej príjem je najviac vo výške sumy životného minima (**dieťa v ŽM**),
* čestné vyhlásenie o neuplatnení nároku na sumu daňového zvýhodnenia na vyživované dieťa (**dieťa bez daňového bonusu**).

Tlačivá na posúdenie príjmu alebo potvrdenie o poberaní dávky v hmotnej núdzi si rodičia detí môžu vyzdvihnúť **na ÚPSVaR Považská Bystrica (2. poschodie, č. dv. 208)** v termíne **od 12. 07. 2021 do 06. 08. 2021. Doklady z ÚPSVaR musia rodičia odovzdať do 06. 08. 2021 škole, ktorú dieťa navštevuje.**

**Rodičia detí bez daňového bonusu odovzdajú čestné vyhlásenie pre poskytnutie dotácie na stravu v škole, ktorú dieťa navštevuje (viď prílohu č. 1, ktorá je platná len pre rok 2021).**

**Dotácia na školské potreby:**

Rodičia detí v poslednom ročníku materskej školy a detí základnej školy si vyzdvihnú tlačivá na posúdenie príjmu alebo potvrdenie o poberaní dávky v hmotnej núdzi **na ÚPSVaR Považská Bystrica (2. poschodie, č. dv. 208) v termíne od 12. 07. 2021 do 08. 09. 2021.**

**Doklady z ÚPSVaR musia rodičia odovzdať do 08. 09. 2021 škole, ktorú dieťa navštevuje.**

**V prípade, že rodičia nepredložia uvedené potvrdenia do stanoveného termínu, nebude ich deťom poskytnutá dotácia na  školské potreby na I. polrok ŠR 2021/2022.**

Z potvrdení musí byť zrejmé ktorú MŠ alebo ZŠ dieťa navštevuje, meno a priezvisko dieťaťa, adresa pobytu, rodné číslo a pre prípad ďalšej komunikácie telefónne číslo zákonného zástupcu.

V prípade, že sa Vaša rodinná situácia zmení, okamžite túto skutočnosť nahláste v školskej jedálni a prineste potrebné potvrdenia pre zaradenie do zoznamu žiadateľov, prípadne o odstránenie z neho.

Potvrdenie alebo čestné vyhlásenie môžete doručiť v dňoch 05.08. - 06.08.2021 v čase 6,30 – 13,30 hod. do MŠ Považské Podhradie.